**Útmutató a 2023. évről szóló termelői csoport beszámoló jelentéshez**

**és az üzleti terve végrehajtásának jelentéséhez**

A 2023. évről szóló beszámoló jelentést minden 2023. évben elismeréssel rendelkező termelői csoportnak el kell készítenie.

Javasoljuk a beszámoló jelentés elkészítésekor annak jogszabályi hátterét, a *termelői csoportok elismeréséről 42/2015. (VII. 22.) FM rendelet* hatályos szövegét figyelembe venni.

A minisztérium honlapján szereplő „elismert termelői csoportok” listáján szereplő, de időközben megszűnt, nem működő csoportok, amelyek a 2023. év során bármennyi tagi terméket is vásároltak tagjaiktól, azoknak is kell beszámoló jelentést küldeni a tevékenységükről, amennyiben ez lehetséges. A vármegyei jelentésben az ilyen csoport neve mellett röviden jelezni kell az állapotát.

A termelői csoportok maguk töltik ki a táblázatokat.

Azokat a táblázatokat, amelyeket a csoport nem tölt ki, vagy értelemszerűen nem tartalmazhat releváns adatot ( pl.: nem állattartó/növénytermesztő TCS, nem változtat és/vagy nem módosít üzleti tervet), azokat NEM KELL MEGKÜLDENI.

Az szövetkezetekhez, Kft-khez készült pénzügyi Éves Beszámolójelentések, Mérlegek, Eredménykimutatások megküldése NEM szükséges – annál is inkább, mert a legtöbb csoportnál ezek taggyűlési jóváhagyására nem kerül sor.

A beszámoló jelentés táblázatainak megfelelő alakú fájl elnevezése nagyban segíti az adatfeldolgozást. Az itt megadott táblázatok fájlneve tükrözi a beküldendő kívánt formát, ami a táblázat fejlécében is fel van tüntetve ( a jelentéshez beadandó a tárgyévet megelőző év során tartott közgyűlések jegyzőkönyveinek beszkennelt másolati példányát is hasonló fájlnévvel ellátni javasolt):

TCSneve\_Adat\_2023\_24\_besz

TCSneve \_Növ\_2023\_24\_besz

TCSneve \_Állat\_2023\_24\_besz

TCSneve \_Mega\_2023\_24\_besz

TCSneve \_Közgy\_2023\_24\_besz

**TCSneve \_Vált\_2023\_24\_ÜT**

**TCSneve \_Mód\_2023\_24\_ÜT**

**TCSneve \_ÜTvégreh\_szöveges ért\_2023\_24\_ÜT**

A „TCSneve” a termelői csoport neve, illetve annak egy felismerhető, rövid formája, például:

Kisréti\_Adat\_2023\_24\_besz = Kisréti baromfitartó Gazdák Mezőgazdasági Szövetkezet

A táblázatok szöveges celláiba a szöveges adatok megadásakor bármilyen formában be lehet írni az információt. Nem baj, ha a szöveg vagy szavak egyes részei a cella mérete miatt nem látszik.

A táblázatok szám celláiba mindig **csak számot** kell beírni, **szám formátumban**, **mértékegység és egyéb betűk, szóközök nélkül**!

Minden számcellát szükséges kitölteni; ha az adott sor vagy oszlop a tcs –re vonatkozóan nem kitölthető, nincs adata vagy nem releváns, akkor a nulla „ **0** „ számjegyet kell beírni!

A mértékegység az arra a célra megadott külön cellákban minden esetben legyen feltüntetve!

Az egyes táblázatokban megadott adatoknak tartalmilag egyezniük kell a többi táblázat azonos adataival. (pl.:állat/növ táblázatokban az összes taglétszámnak egyeznie kell az Adat táblázat Taglétszám adatával, illetve az Állat/Növ táblázatban a névsornál a nem termelő/értékesítő taglétszámnak is egyeznie kell az Adatlap táblázat azonos cellájába írt létszámával.

Fontos, hogy valós adatok jelenjenek meg a táblázatokban, mindemellett azonban nem számviteli ellenőrzési céllal kerülnek az adatok feldolgozásra.

**TÁBLÁZATOK KITÖLTÉSE:**

**Adatlap:/ TCSneve\_Adat\_2023\_24\_besz/** A termelői csoport beszámoló jelentéshez csatolt ADATLAP 2023. **:**

A termelői csoport nevének megadásakor a cégkivonatban szereplő név vagy rövidített név feltüntetése szükséges.

(A termelői csoport nevének szerepelnie kell az ÁLLAT és a NÖVÉNY táblázatokban is MINDEN TAG NEVE MELLET!)

Amennyiben valamelyik megelőző évben történt cím/székhely változtatás, kérjük zárójelben jelezze (szv23\_24) a cellában!

Az ÜGYVEZETŐ nevének feltüntetése csak KFT formában működő csoportoknál kell, a szövetkezetek Az „ELNÖK NEVE” cellát töltsék ki, az ügyvezető nevét hagyják szabadon vagy „ – „ jelet írjanak.

A KAPCSOLATTARTÓ neve és telefonszáma kerüljön kitöltésre minden esetben! Ez fontos adat! Ha az elnök és a kapcsolattartó ugyanaz a személy, akkor ide csak a telefonszámát kell írni.

Termék, termékcsoport megnevezése cellába az elismerési határozatban szereplő termék vagy termékcsoport nevét kisbetűvel kérjük beírni.

Taglétszám: A beadáskori taglétszám, amely szám az időközben újonnan felvettekkel együtt tartalmazza a tagi adatok kitöltési időpontjában megállapított létszámát; aki már tag, de nem értékesített a tárgyévben, annál a NEM ÉRTÉKESÍTÉSI OKÁNÁL fel kell tüntetni, hogy új belépő. A növény/állat táblázatban feltüntetett tagok létszámával megegyezőnek kell lenni, akikhez a csoporton keresztül még nem értékesítő tagok feltüntetése és beleszámolása is beletartozik.

Termelés, termékféleség megnevezése esetén az elismerés tárgyát képező termék vagy termékcsoportba többféle termék is tartozhat! Az adatlapnak a termékféleség sorait kérjük a termékeik számának megfelelően bővíteni! CSAK AZ „ADATOK” TÁBLÁZATNÁL SZÜKSÉGES KIBONTANI A TERMÉKFÉLESÉGEKET! A tagi adatok növény/állat táblázatainál a tagoknál a könyvelésükhöz igazítva bontva vagy összesen. A fő termékkategóriába az összes termékféleséget bele kell számolni, és a bizonylatokkal igazolható összes termelési értéknél is beleszámolni. A tagoknál a termelési értéknél nem kell külön bontani a termékféleségek értékét.

Feldolgozott termékek mennyiségének aránya: az összes termelt tagi termékhez képes.

Az összes feldolgozott termékből a saját feldolgozott termék aránya:(%)

Összes értékesítési árbevétel: AZ ÉRINTETT TERMÉK/TERMÉKCSOPORT ÉRTÉKESÍTÉSÉBŐL a származó árbevételek összege. Megegyezik a Tagi és a Nem tagi termékek értékesítéséből származó árbevétel összegével.

Tagi termék árbevétel (EZER FT): az összes értékesítési árbevételből mennyi a TCS tagjaitól vásárolt értékesített termékből származó árbevétel.

Nem tagi termék árbevétele (EZER FT): az összes értékesítési árbevételből mennyi a nem tagoktól vásárolt értékesített termékből származó árbevétel

Alkalmazottak száma (fő): év végi statisztikai létszám, azaz a teljes munkaidőben (8 óra) egész évben foglalkoztatottakra vetített létszám.

Tervezett támogatás (eFt): és Elnyert támogatás (eFt): összes támogatás, nem csak az esetleges TCS jogcím támogatása.

Dátum: ÉV. HÓNAP.NAP.: az éves beszámoló jelentés adatszolgáltatásának ideje.

**Növénytermesztő tagi tábláza**t / TCSneve \_Növ\_2023\_24\_besz / A termelői csoport tagok földterületére és termelésére vonatkozó adatok 2022.:

A mértékegységek megadás a ”mértékegység” nevű adott cellákban kötelező! A számadatok celláiba viszont csak számok legyenek szívesek írni!

A táblázatban a 2023-es évben TCS tagok létszáma szerint kell kitölteni. Fel kell sorolni az összes tagot, aki 2022.január elsején illetve azt követően bármikor – 2022. december 31-ig – belépett a termelői csoportba. Tehát például aki 2022. december 28-án lépett be a csoportba, őt is fel kell tüntetni a névsorban tagként, függetlenül attól, hogy például a 2022. évben még nem értékesített a TCS-n keresztül terméket; ebben az esetben is az utolsó „*NEM ÉRTÉKESÍTÉS ESETÉN a nem értékesítés indoka”* cellában fel kell tüntetni, hogy a csoport elismerési termékét az évben még a tagsága előtt máshol értékesítette, de a tagsági viszonya a 2022. évben keletkezett pl. 2022 dec. 28-án.

Tag neve: Az adatfeldolgozást a tagnak az ügyfélazonosítóban használt, hivatalos nevének formátuma teszi lehetővé! (A félreértéseket csökkenti, ha az MVH/Kincstár regisztrációban rögzített, a regisztrációs számához rendelt név kerül beírásra. A legtöbb esetben az idősebb/ifjabb/házastársi név/ tudományos előtagok(dr.,Dr, Dr.) eltérő használata okoz rendszerhibát.

Az „Ügyfélazonosító” az a korábban az MVH, majd a Kincstár által kiadott ún. regisztrációs szám vagy regszám. Csak a regszámmal rendelkező termelő lehet tagja a Termelői csoportnak.

„Vármegye” és „Gazdálkodás helye” (a tag gazdálkodásának központi helye): Azt a vármegyét, illetve azt a települést kell feltüntetni, ahol a tag a gazdálkodást főként végzi. Nincs külön hivatalos háttere a megadott településnek, azt a TCS vagy a tag maga határozza meg.

„Összes földterület nagysága” (MÉRTÉKEGYSÉG : HEKTÁR) : A tag az éves gazdálkodása során bizonyos nagyságú termőterületen gazdálkodik, legyen az saját tulajdonú vagy bérelt terület, ide az összes általa használt területnagyságot kell megadni, hektárban.

Az „Adott évben termeléssel ténylegesen érintett földterület nagysága (MÉRTÉKEGYSÉG: HEKTÁR)” cellákban az elismerés termékcsoportjában lévő termék megtermelésére az adott évben igénybe vett földterület nagysága, hektárban. Az ezen, ekkora területen megtermelt termék a tag által a termelői csoport felé értékesített árbevétel a tagi termelés ***„termelési értéke”*** ( ezen a bizonylattal igazolható termelési értékek összessége képezi például a támogatás alapját.

„TCS felé értékesített teljes termés-mennyiség (MÉRTÉKEGYSÉG: TONNA)”: az elismerés termékcsoportjába tartozó termékek összmennyisége, tonnában. Meg kell egyeznie az Adat táblázat „*ÖSSZESEN (ÖSSZES TERMÉKFÉLESÉG ÖSSZESÍTETT MENNYISÉGE)(mértékegység)*:” cellájának adatával.

|  |  |
| --- | --- |
|   | mértékegység: |
| **Szántóföldi növénytermesztés** | tonna |
| **Szőlő-bor** | kg, liter |
| **Cukorrépa** | tonna |
| **Csemegekukorica** | tonna |
| **Burgonya** | tonna |
| **Zöldség termék** | kg vagy darab és kg |
| **Dohány** | tonna |
| **Ökológiai termék** | választható, alkalmazott mértékegység |
| **Virág- és dísznövény termék** | db termék |
| **Faiskolai termék és szaporítóanyag** | db termék |

„Termelési érték (a tag által a TCS felé értékesített, bizonylattal alátámasztott, a "teljes termésmennyiség"-re vonatkozó összeg, MÉRTÉKEGYSÉG: EZER FORINT)” : Meg kell egyeznie az Adat táblázat *„Tagi termék árbevétel (EZER FT):” értékével.*

„NEM ÉRTÉKESÍTÉS ESETÉN a nem értékesítés indoka”: Ha a termelési érték 0, akkor ezt a cellát szövegesen ki kell tölteni. Opciók például:elhalálozás, kilépés, kizárás, termeléstechnikai szünet, egyéb termeléskor felmerülő, a TCS felé előre bejelentett vagy be nem jelentett ok - kifejtve, mi az az ok.

Az „ÖSSZESEN:” cellák kötelezően kitöltendők!

**Állattenyésztő tagi tábláza**t / TCSneve\_Állat\_2023\_24\_besz/ A termelők állattartására vonatkozó adatok 2022. :

A mértékegységek megadás a ”mértékegység” nevű adott cellákban kötelező! A számadatok celláiba viszont csak számok legyenek szívesek írni!

A „Tag neve, Ügyfélazonosító, Termelői Csoport neve, Belépés dátuma év,hó,nap (2005.01.29), Vármegye, Gazdálkodás helye (a tag gazdálkodásának fő helye)” adatokat a **Növény táblázatnál megadott útmutatás szerint kell kitölteni**.

A táblázatban a 2022-es évben TCS tagok létszáma szerint kell kitölteni. Fel kell sorolni az összes tagot, aki 2022.január elsején illetve azt követően bármikor – 2022. december 31-ig – belépett a termelői csoportba. Tehát például aki 2022. december 28-án lépett be a csoportba, őt is fel kell tüntetni a névsorban tagként, függetlenül attól, hogy például az2020. évben még nem értékesített a TCSn keresztül terméket; ebben az esetben is az utolsó „*NEM ÉRTÉKESÍTÉS ESETÉN a nem értékesítés indoka”* cellában fel kell tüntetni, hogy a csoport elismerési termékét az évben még a tagsága előtt máshol értékesítette, de a tagsági viszonya a 2022. évben keletkezett pl. 2022 dec. 28-án.

Tag neve: Az adatfeldolgozást a tagnak az ügyfélazonosítóban használt, hivatalos nevének formátuma teszi lehetővé! (A félreértéseket csökkenti, ha az MVH/Kincstár regisztrációban rögzített, a regisztrációs számához rendelt név kerül beírásra. A legtöbb esetben az idősebb/ifjabb/házastársi név/ tudományos előtagok(dr.,Dr, Dr.) eltérő használata okoz rendszerhibát.

Az „Ügyfélazonosító” az a korábban az MVH, majd a Kincstár által kiadott ún. regisztrációs szám vagy regszám. Csak a regszámmal rendelkező termelő lehet tagja a Termelői csoportnak.

„Vármegye” és „Gazdálkodás helye” (a tag gazdálkodásának központi helye): Azt a megyét, illetve azt a települést kell feltüntetni, ahol a tag a gazdálkodást főként végzi. Nincs külön hivatalos háttere a megadott településnek, azt a TCS vagy a tag maga határozza meg.

„A tag használatában lévő önálló állattartó létesítmény(ek) összes férőhelye”: A termelő tag maximális kapacitásának férőhelyre/állatlétszámra (méheknél családra) vonatkozóan megadott nagysága.

„A tag által használt állattartó telep a ***tárgyévben*** igénybe vett nagysága”: Az elismerés tárgyát képző termékcsoportra vonatkozóan igénybe vett állattartó telep nagysága állatlétszám férőhelyre vonatkozóan.

Termékféleség megnevezése

A tag által a TCS felé értékesített ÖSSZES termés-MENNYISÉG (mértékegység: tonna, **vagy** a termékre egységesen jellemzően használt, az értékesítésekor feltüntetett nem súly mértékegység (a tcs összes tagjára vonatkozóan, **egységesesen**)

Válasszon egyet a két mértékegység közül, és abban adja meg minden tagra vonatkozóan a mennyiséget és az összmennyiséget is!

Amennyiben szükséges, akkor lehetőség szerint az "összes" cella alá képezzen másik cellákat, és abban tüntesse fel az összes mennyiséget a másik mértékegységben is!

|  |  |
| --- | --- |
| **termékcsoport** | **mértékegység** |
| **Baromfi** | **tonna, db** |
| **Sertés** | **kg (vagy ezer kg)** |
| **Kiskérődző (juh)** | **kg (vagy ezer kg)** |
| **Tehéntej** | **kg és liter is** |
| **Húsmarha** | **tonna** |
| **Méhészet** | **kg (vagy ezer kg)** |
| **Nyúl** | **kg (vagy ezer kg)** |

Termelési érték, mértékegység EZER Forint: ( a tag által a TCS felé bizonylattal alátámasztott, a "teljes termésmennyiség"-re vonatkozó összeg)

„NEM ÉRTÉKESÍTÉS ESETÉN a nem értékesítés indoka”: Ha a termelési érték 0, akkor ezt a cellát szövegesen ki kell tölteni. Opciók például:elhalálozás, kilépés, kizárás, termeléstechnikai szünet, egyéb termeléskor felmerülő, a TCS felé előre bejelentett vagy be nem jelentett ok - kifejtve, mi az az ok.

**„Mega” összesítő-táblázat forma /** TCS\_Mega\_2023\_24\_besz /**:**

A termelői csoportok éves beszámoló jelentések megyei, termékcsoportonkénti összesítőjéhez szükséges adatsor. Egy termelői csoport egy sor. Kérjük, hogy a többi benyújtott táblázat adataival egyezően kerüljenek kitöltésre.

Ennek a táblázati formának az adatait a többi táblázatok adatainak felhasználásával kell kitölteni.

**AZ ÜZLETI TERVE VÉGREHAJTÁSÁRÓL ÉVES RÉSZLETES SZÖVEGES ÉRTÉKELÉSE**

Kiemelten figyelmet kell a csoportoknak fordítaniuk arra, hogy a támogatásban részesülő termelői csoportoknak meg kell felelniük az üzleti tervükben leírtaknak és szöveges értékelést kell készíteniük az Üzleti terv haladásáról. Röviden! A szöveges értékelést az Üzleti terv VÁLTOZTATÁSÁRA minden évben van lehetőség a honlapon mellékelt táblázatos formában. A VÁLTOZTATÁS FOGALMA, jelentése a termelői csoportok elismeréséről 42/2015. (VII. 22.) FM rendelet 6/A. § -ában került rögzítésre.

Az üzleti tervek MÓDOSÍTÁSÁRA az Üzleti terv elfogadását követően kétszer van lehetőség. A MÓDOSÍTÁS is a 42/2015. (VII. 22.) FM rendelet 6/A. § -ában került rögzítésre. A MÓDOSÍTÁS lényegében a nagyobb, jelentősebb változtatás. Mivel MÓDOSÍTÁSRA csak kétszer van lehetőség, a támogatás 5. évét megelőzően érdemes az üzleti terv módosítását úgy tervezni, hogy az utolsó év előtt az üzleti terv előrelátható jövőbeli eltéréseit, illetve a már megtörtént eltéréseit már tartalmazza a MÓDOSÍTÁS, így a módosítást követően az üzleti terv teljesülése jobban biztosított.

*6/A. §18 (1) Az e rendelet alapján elismert termelői csoportnak – a 7. § (1) bekezdése szerinti beszámoló jelentésétől függetlenül – az üzleti terve végrehajtásáról az üzleti terv időtartamához igazodóan* ***évente részletes szöveges értékelést kell készíteni****e, és azt a tárgyévet követő év május 31-éig elektronikus úton kell megküldenie a miniszter részére. A határidő elmulasztása esetén a miniszter egy alkalommal – tizenöt napos határidő tűzésével – hiánypótlásra szólítja fel a termelői csoportot. Eredménytelen hiánypótlás esetén a miniszter a termelői csoport elismerését visszavonja.*

*(2) A termelői csoport az üzleti tervben foglalt intézkedés, beruházás, illetve fejlesztés ütemezését és költségvetését érintő* ***változtatásról az (1) bekezdés szerinti értékeléssel egyidejűleg****, a minisztérium honlapján közzétett formanyomtatványon, elektronikus úton tájékoztatja a minisztert. Ütemezést érintő változtatásnak minősül az intézkedés, beruházás és fejlesztés üzleti tervben meghatározott megvalósítási időpontjának változtatása. Költségvetést érintő változtatásnak minősül az üzleti tervben foglalt intézkedés, beruházás és fejlesztés bekerülési költségének az üzleti tervben elfogadotthoz képest történő változtatása. Ütemezést, illetve költségvetést érintő változtatásra évente egy alkalommal van lehetőség.*

*(3) Az üzleti tervben foglalt intézkedés, beruházás, illetve fejlesztés a (2) bekezdésben meghatározott* ***változtatást meghaladó eltérést jelentő – 6. § (3) bekezdése szerinti – módosítására az üzleti terv elfogadását követő első négy évben két alkalommal van lehetőség.*** *A módosítás nem veszélyeztetheti a 2. §-ban foglalt célok teljesülését. A módosítást a termelői csoport az (1) bekezdés szerinti értékeléssel egyidejűleg, a minisztérium honlapján közzétett formanyomtatványon, elektronikus úton küldi meg a miniszternek.*

fájlok:

**A szöveges értékelés az Üzleti terv végrehajtásáról / TCS\_ÜT végreh\_Szöveges Értékelés\_2024 /:**

Az üzleti terve végrehajtásáról az üzleti terv időtartamához igazodóan évente részletes szöveges értékelést kell készítenie, és azt a tárgyévet követő év május 31-éig elektronikus úton kell megküldenie a miniszter részére.

Az üzleti terv szöveges értékelése a valós tevékenység, megvalósítás részletes leírása.

Részletessége a tervezett megvalósult, meg nem valósult, nem tervezett új tevékenységek, beruházások, események ismertetéséig és azok pénzügyi vonzataihoz kell, hogy kiterjedjen; ezen túl átlátható és kellően tömör, szabad formátumú információátadás a megadott word formájú fájlnévvel, fejléccel.

A részletes szöveges értékelés röviden és tömören tartalmazza, hogy mi változott az üzleti terv megvalósulásában, illetve **mit** tervez változtatni, módosítani, **mire** és **miért** – a két (változtatás és módosítás) táblázattal összehangoltan.

**A termelői csoportok üzleti terv VÁLTOZÁSHOZ csatolt ADATLAP 2023. /** TCSneve\_Vált\_2023\_24\_ÜT/ :

A táblázatot a többi táblázatnak megfelelően kell kitölteni.

Fontos, hogy az adatlapon az üzleti terv VÁLTOZTATÁSOKAT a Beruházásokra **és** a Tevékenységekre vonatkozóan lehet feltüntetni, és minden változtatást indokolni kell.

**A termelői csoportok üzleti terv MÓDOSÍTÁSHOZ csatolt ADATLAP 2023.** / TCSneve\_Mód\_2023\_24\_ÜT /:

A táblázatot a többi táblázatnak megfelelően kell kitölteni.

Fontos, hogy az adatlapon az üzleti terv MÓDOSÍTÁSOKAT a Beruházásokra **és** a Tevékenységekre vonatkozóan lehet feltüntetni, és mindent indokolni kell.

A Beszámoló jelentés és az Üzleti Terv teljesülések táblázati adatlapjai és az útmutató megtalálható a Minisztérium honlapján, az Agrárminisztérium\_ Kiemelt szakmai területek\_Mezőgazdaságért és vidékfejlesztés\_Termelői csoportok útvonalon az alábbi linken:

<https://kormany.hu/agrarminiszterium/mezogazdasag-es-videkfejlesztes2>

KAP Honlap:

Az almenü a teszt honlapon a következő linken érhető el: [Ágazati és piaci támogatások | Közös Agrárpolitika (hoi.hu)](https://kap.hoi.hu/agazatiespiaci)

Esetlegesen felmerülő kérdésével forduljon a megyei kormányhivatal munkatársához vagy emailen a tcs@am.gov.hu címen az Agrárminisztérium munkatársaihoz.

**Agrárpiaci Főosztály**

**Budapest, 2024. március**